Cindy Sherman
Cindy Sherman (19 a viz Genver 1954 e Glen Ridge, New Jersey) a zo ul luc'hskeudennerez hag ur arzourez stadunanat. Brudet eo hec'h emboltredoù. Sevenet he deus daou film ivez. O chom hag o labourat e New York emañ. E 1995 e resevas priz diazezadur MacArthur, hag e 1999 e resevas priz Hasselblad.

He buhez 
Ganet e voe e New Jersey ha goude he ganedigezh e tilojas he zud da Huntington (Long Island) ma kasas he bugaleaj.

Studiañ a reas e State University College Buffalo (New York). Da gentañ e stagas gant al livañ ha goude-se e stagas gant al luc'hskeudenniñ. E 1976 e tapas kaout he diplom hag e 1977 ez eas da Manhattan ma savas he rummad emboltredoù kentañ. E 1979 e voe aozet he diskouezadeg kentañ e Hallwalls, un diskouezva dizalc'h bet savet ganti ha daou arzour all anvet Robert Longo ha Charles Clough.

Oberennoù 
Lakaat a ra Cindy Sherman hec'h oberennoù en arz mennozhel. En hec'h oberennoù e tiskouez he freder diwar-benn al luc'hskeudenniñ, al livañ ha plas ha skeudenn ar merc'hed er gevredigezh a vremañ.
Levezonet eo gant seurtoù skeudennoù liesseurt : skeudennoù sinema, bruderezh, skeudennoù tennet eus magazinoù, pe skeudennoù erotek. Lavarout a ra n'eo ket gwregelourez ha n'eus ster politikel ebet en hec'h oberennoù. Gwelet e vez evel unan eus luc'hskeudennerezed pouezusañ an arz goudemodern.

 Untitled Film Stills, 1977-1980
 Rear Screen Projections, 1980
 Centerfolds/Horizontals, 1981
 Pink Robes, 1982
 Fashion, 1983/1984/1993/1994
 Fairy Tales, 1985
 Disasters, 1986-1989
 History Portraits/Old Masters, 1988-1990
 Sex Pictures, 1992
 Horror and Surrealist Pictures, 1994-1996
 Masks, 1994-1996
 Office Killer, 1997, starring Jeanne Tripplehorn, Molly Ringwald and Carol Kane
 Broken Dolls, 1999
 Hollywood/Hampton Types, 2000-2002
 Clowns, 2003-2004

Levrlennadur 
 Arthur C. Danto, Cindy Sherman : Untitled Film Stills, Rizzoli, NY ha Shirmer/moselVerlag, Munich, 1990
 Arthur C. Danto, History Portraits, Schimer/Mosel, Munich ha Rizzoli, NY, 1991
 Jean-Pierre Criqui, Régis Durand, Laura Mulvey, Cindy Sherman, Flammarion - Jeu de Paume, Pariz, 2006

Notennoù ha daveoù

Liammoù diavaez 
 Atersadenn Cindy Sherman
 Pennad diwar-benn Untitled Film Stills

Ganedigezhioù 1954
Luc'hskeudennourien